CELEX: 62005CA0039
Language: da
Date: 2008-07-01 00:00:00
Title: Forenede sager C-39/05 P og C-52/05 P: Domstolens dom (Store Afdeling) af 1. juli 2008 — Kongeriget Sverige og Maurizio Turco mod Rådet for Den Europæiske Union, Kongeriget Danmark, Republikken Finland, Det Forenede Kongerige Storbritannien og Nordirland og Kommissionen for De Europæiske Fællesskaber (Appel — aktindsigt i institutionernes dokumenter — forordning (EF) nr. 1049/2001 — juridisk rådgivning)

15.8.2008   
            
            
               DA
            
            
               Den Europæiske Unions Tidende
            
            
               C 209/2
            
         Domstolens dom (Store Afdeling) af 1. juli 2008 — Kongeriget Sverige og Maurizio Turco mod Rådet for Den Europæiske Union, Kongeriget Danmark, Republikken Finland, Det Forenede Kongerige Storbritannien og Nordirland og Kommissionen for De Europæiske Fællesskaber
   (Forenede sager C-39/05 P og C-52/05 P) (1)
   
   (Appel - aktindsigt i institutionernes dokumenter - forordning (EF) nr. 1049/2001 - juridisk rådgivning)
   (2008/C 209/02)
   Processprog: engelsk
   Parter
   
      Appellanter: Kongeriget Sverige (ved K. Wistrand og A. Falk, som befuldmægtigede) og Maurizio Turco (ved avocaten O. Brouwer og C. Schillemans)
   
      Intervenient til støtte for appellanten: Kongeriget Nederlandene (ved H.G. Sevenster, C.M. Wissels og M. de Grave, som befuldmægtigede)
   
      De andre parter i appelsagen: Rådet for Den Europæiske Union (ved J.-C. Piris, M. Bauer og B. Driessen, som befuldmægtigede), Kongeriget Danmark (ved B. Weis Fogh, som befuldmægtiget), Republikken Finland (ved A. Guimaraes-Purokoski og J. Heliskoski, som befuldmægtigede), Det Forenede Kongerige Storbritannien og Nordirland (ved V. Jackson, S. Nwaokolo og T. Harris, som befuldmægtigede, bistået af barrister J. Stratford), Kommissionen for De Europæiske Fællesskaber (ved M. Petite, C. Docksey og P. Aalto, som befuldmægtigede)
   Sagens genstand
   Appel af dom afsagt af De Europæiske Fællesskabers Ret i Første Instans (Femte Afdeling) den 23. november 2004 i sag T-84/03, Maurizio Turco mod Rådet, hvorved Retten frifandt Rådet for påstanden om annullation af Rådets beslutning om delvis afslag på at give Turco aktindsigt i visse dokumenter, der figurerede på dagsordenen for Rådets 2455. møde den 14. og 15. oktober 2002 om »Retlige og indre anliggender«.
   Konklusion
   
               1)
            
            
               Dommen afsagt af De Europæiske Fællesskabers Ret den 23. november 2004, Turco mod Rådet (sag T-84/03), ophæves, for så vidt den vedrører beslutningen truffet af Rådet for Den Europæiske Union den 19. december 2002 om at give Maurizio Turco afslag på aktindsigt i udtalelse nr. 9077/02 fra Rådets Juridiske Tjeneste vedrørende et forslag til Rådets direktiv om fastsættelse af minimumsstandarder for modtagelse af asylansøgere i medlemsstaterne, og for så vidt Maurizio Turco og Rådet ved dommen pålægges at betale hver halvdelen af omkostningerne i sagen.
            
         
               2)
            
            
               Rådet for Den Europæiske Unions beslutning af 19. december 2002 om at give Maurizio Turco afslag på aktindsigt i udtalelse nr. 9077/02 fra Rådets Juridiske Tjeneste annulleres.
            
         
               3)
            
            
               Rådet for Den Europæiske Union betaler de omkostninger, som er afholdt af Kongeriget Sverige under appelsagen, tillige med de omkostninger, som er afholdt af Maurizio Turco dels under appelsagen, dels under sagen, hvori De Europæiske Fællesskabers Ret i Første Instans har afsagt nævnte dom.
            
         
               4)
            
            
               Kongeriget Danmark, Kongeriget Nederlandene, Republikken Finland, Det Forenede Kongerige Storbritannien og Nordirland, Rådet for Den Europæiske Union og Kommissionen for De Europæiske Fællesskaber bærer deres egne omkostninger i appelsagerne.
            
         
               5)
            
            
               Rådet for Den Europæiske Union bærer sine egne omkostninger under sagen i første instans.
            
         
      (1)  EUT C 106 af 30.4.2005.